CELEX: 62019TA0703
Language: sk
Date: 2021-12-21 00:00:00
Title: Vec T-703/19: Rozsudok Všeobecného súdu z 21. decembra 2021 – DD/FRA („Žaloba o náhradu škody – Verejná služba – Dočasní zamestnanci – Začatie administratívneho vyšetrovania – Článok 86 ods. 2 služobného poriadku – Povinnosť poskytnúť informácie – Trvanie konania – Primeraná lehota – Povinnosť odôvodnenia – Zjavne nesprávne posúdenie – Dôvernosť administratívneho vyšetrovania – Povinnosť starostlivosti – Nemajetková ujma – Príčinná súvislosť“)

28.2.2022   
            
            
               SK
            
            
               Úradný vestník Európskej únie
            
            
               C 95/25
            
         
      Rozsudok Všeobecného súdu z 21. decembra 2021 – DD/FRA
      (Vec T-703/19) (1)
      
      („Žaloba o náhradu škody - Verejná služba - Dočasní zamestnanci - Začatie administratívneho vyšetrovania - Článok 86 ods. 2 služobného poriadku - Povinnosť poskytnúť informácie - Trvanie konania - Primeraná lehota - Povinnosť odôvodnenia - Zjavne nesprávne posúdenie - Dôvernosť administratívneho vyšetrovania - Povinnosť starostlivosti - Nemajetková ujma - Príčinná súvislosť“)
      (2022/C 95/33)
      Jazyk konania: angličtina
      
         Účastníci konania
      
      
         Žalobca: DD (v zastúpení: pôvodne L. Levi a M. Vandenbussche, advokátky, neskôr L. Levi, advokátka)
      
         Žalovaná: Agentúra Európskej únie pre základné práva (v zastúpení: M. O’Flaherty, splnomocnený zástupca, za právnej pomoci B. Wägenbaur, advokát)
      
         Predmet veci
      
      Žaloba založená na článku 270 ZFEÚ, ktorou sa v podstate požaduje náhrada nemajetkovej ujmy, ktorú žalobca údajne utrpel a ktorá sa ex aequo et bono odhaduje na 50 000 eur, spôsobenej začatím a vedením správneho konania v rámci FRA
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  DD znáša svoje vlastné trovy konania a je povinný nahradiť trovy konania Agentúry Európskej únie pre základné práva (FRA).
               
            
         (1)  Ú. v. EÚ C 432, 23.12.2019.